4. ΑΝΑΓΚ. ΝΟΜΟΣ υπ' αριθ. 264 της 20/23 Ιαν. 1968 (ΦΕΚ Α' 13) Περί υπαγωγής του Κέντρου Κοινωνικών Επιστημών Αθηνών υπό την εποπτείαν του Υπουργείου Προεδρίας Κυβερνήσεως. Άρθρ.1.-Το, βάσει του άρθρ. 9 του Ν.Δ. 3998/1959 "περί ιδρύσεως Αστρονομικού-Σταθμού, Γραφείων, Κέντρων και Ινστιτούτου Επιστημονικών Ερευνών, τροποποιήσεως και συμπληρώσεως κλπ.", ως ετροποποιήθη δια του άρθρ. 9 του Νόμ. 4327/1963 "περί κυρώσεως δύο συμβάσεων μεταξύ του Ελληνικού Δημοσίου κλπ. "λειτουργούν Νομικόν Πρόσωπον Δημοσίου Δικαίου υπό την επωνυμίαν "Κέντρον Κοινωνικών Επιστημών Αθηνών" υπάγεται εφεξής υπό την εποπτείαν του Υπουργείου Προεδρίας της Κυβερνήσεως ασκουμένην δια της Γενικής Διευθύνσεως Κυβερνητικής Πολιτικής. Όπου εν τη κειμένη περί Κέντρου Κοινωνικών Επιστημών Αθηνών νομοθεσία αναφέρεται ο Υπουργός και το Υπουργείον Εθνικής Παιδείας και Θρησκευμάτων νοείται εφεξής αντιστοίχως ο Υπουργός και το Υπουργείον Προεδρίας της Κυβερνήσεως. Άρθρ.2.-Δια Β.Δ/των εκδιδομένων προτάσει του Υπουργού Προεδρίας της Κυβερνήσεως και του Υπουργού επί των Οικονομικών ρυθμίζονται: α)Τα της οργανώσεως, συγκροτήσεως και λειτουργίας του Κέντρου, ο καθορισμός της αρμοδιότητος αυτού ως και τα των οργανικών θέσεων και της πληρώσεως τούτων δια προσωπικού. β)Τα της αναδιαρθρώσεως κατά κατηγορίας και κλάδους και βαθμούς των οργανικών θέσεων. γ)Τα του καθορισμού των όρων της πληρώσεως των θέσεων. δ)Τα του καθορισμού των αρμοδιοτήτων, συγκροτήσεως και συνθέσεως των πάσης φύσεως Συμβουλίων και Επιτροπών ή ομάδων εργασίας συμπεριλαμβανομένου και του Διοικητικού Συμβουλίου του Κέντρου. ε)Τα της προσλήψεως και αποζημιώσεως των επί σχέσει Ιδιωτικού Δικαίου υπαλλήλων και υπηρετών προς δε και προσώπων δυναμένων ως εκ της επιστημονικής αυτών καταρτίσεως και εν γένει μορφώσεώς των να παράσχουν υπηρεσίας, αφορώσας εις ειδικά θέματα του Κέντρου. ς)Πάσα άλλη αναγκαία λεπτομέρεια. Άρθρ.3.-Πάσα διάταξις αντικειμένη εις τας διατάξεις του παρόντος Νόμου καταργείται. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 808(γ) Τεύχος Ζ71-Σελ. 116 